cyanic-selkie/wikianc huggingface dataset:
தமிழ்நாடு அரசுப் போக்குவரத்துக் கழகம், விழுப்புரம்
கோரிக்கை
வேலூர் மற்றும் சுற்றுவட்டார பகுதியில் மட்டும் சுமார் 8 லட்சத்திற்கும் மேற்ப்பட்ட மக்கள் வசித்து வருகின்றனர் ஆனால் வேலூரில் இருந்து தென் மாவட்டங்களுக்கு செல்லும் பேருந்துகளை மிகவும் குறைவு அல்லது ஓரிரு பேருந்துகள் அதே போல் வேலூரில் மாநகர பேருந்துகளும் இயங்குவதில்லை இதனை கருத்தில் கொண்டு வேலூர், திருவண்ணாமலை, இராணிப்பேட்டை, திருப்பத்தூர், திருவள்ளூர் ஆகிய மாவட்டங்களை உள்ளடக்கி வேலூரை தலைமையிடமாக கொன்டு புதிய கோட்டத்தை உருவாக்க வேண்டும் என்ற கோரிக்கை வேலூர் மாவட்டம் முழுவதும் பேசப்படுகிறது.
மேற்கோள்கள்
பகுப்பு:தமிழ்நாடு அரசின் அமைப்புகள் போக்குவரத்துக் கழகம் பகுப்பு:தமிழ்நாட்டுப் போக்குவரத்து
சிக்மகளூர்
சிக்மகளூர் (Chickmagalur) இந்தியாவின் கர்நாடகா மாநிலத்தில் சிக்கமகளூரு மாவட்டத்தில் அமைந்துள்ள ஒரு நகரம். குளம்பிக்கு (coffee) புகழ்பெற்ற முல்லயாநகரி மலைத்தொடர் அடிவாரத்தில் சிக்மங்களூர் அமைந்துள்ளது, இது கர்நாடகாவின் குளம்பி விளையும் நிலமாக அறியப்படுகிறது. சிக்மகளூர் அதன் மலைவாழிடத்திற்குப் பிரபலமானது.
இங்கு காபி அதிகளவில் உற்பத்தி செய்யப்படுகிறது. இது மலைப்பகுதியில் உள்ளது.
வரலாறு
இது மலைநாடு பகுதியைச் சேர்ந்தது. சிக்க+மகள்+ஊர்= சிக்கமகளூர். இளைய மகளின் ஊர் என்பது இதன் பொருள். முற்காலத்தில் இருந்து அரசர், தன் மகளுக்கு இவ்வூரை தானமாக அளித்தாராம். அதனால், இப்பெயர் பெற்றது. இங்குள்ள கோதண்டராமர் கோயில், ஹொய்சாள, திராவிட கட்டிடக் கலையைக் கொண்டது.
வெளிப்புற இணைப்புகள்
பகுப்பு:கர்நாடக மாநிலத்திலுள்ள ஊர்களும் நகரங்களும் பகுப்பு:சிக்கமகளூர் மாவட்டம்
வந்தாளே மகராசி
கதைச்சுருக்கம்
பெற்றோர் இல்லாதா மருத்துவர் சுந்தரம் (ஜெய்சங்கர்) கிராம வாசிகளுக்கு சேவை செய்ய வருகிறார். அங்கே, மங்கம்மாவும் (எம். என். ராஜம்) அவரது தாயும் (சி. கே. சரஸ்வதி) சேர்ந்து செய்யும் மனிதநேயமற்ற காரியங்களை கண்டு அதிர்ந்து போகிறார் சுந்தரம். மங்கம்மாவின் வீட்டில், கணவர் சிவலிங்கம் (வி. எஸ் ராகவன்), மாமியார் (எஸ். ஆர். ஜானகி), சகோதரன் (சோ ராமசாமி) ஆகியோர் இருந்தனர். உமாவையும் (புஷ்பலதா) அவளது குழந்தைகளையும் துன்புறுத்துகிறார் மங்கம்மா. மங்கம்மாவின் சகோதரனை ஆசிரியை லக்ஷ்மி (ஜெயலலிதா) மணக்கிறார். லட்சுமியையும் மன ரீதியாகவும், உடல் ரீதியாகவும் துன்புறுத்துகிறார் மங்கம்மா.
அந்நிலையில், லட்சுமி போன்ற முகஜாடை கொண்ட ராணியை (ஜெயலலிதா) சுந்தரம் சந்திக்க நேரிடுகிறது. மங்கம்மாவிற்கு ஒரு நல்ல பாடம் புகட்ட முடிவு செய்கிறார் சுந்தரம். அதனால், ராணியை லட்சுமியாக ஆள் மாற கோரிக்கை விடுத்தார். ஒப்புக் கொண்ட ராணி, மங்கம்மா வீட்டிற்கு லட்சுமியாக செல்கிறாள். லக்ஷ்மியின் திடீர் சுபாவ மாற்றத்தை கண்டு மங்கம்மா குடும்பம் அதிர்ந்து போனது. ஆள் மாறாட்டத்தை மங்கம்மா கண்டுபிடித்தாரா? ராணியின் உதவியுடன் மங்கம்மாவிற்கு சுந்தரம் பாடம் புகட்டினாரா? போன்ற கேள்விகளுக்கு விடை காணுதலே மீதிக் கதையாகும்.
இசை
வாலி எழுதிய பாடல் வரிகளுக்கு, சங்கர் கணேஷ் இசை அமைத்தனர்.
மேற்கோள்கள்
பகுப்பு:1973 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:ஜெயலலிதா நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள்
எழிச்சூர்
எழிச்சூர் (Ezhichur) என்பது இந்தியா தீபகற்பத்தில் தமிழ்நாடு மாநிலத்தின் காஞ்சிபுரம் மாவட்டத்தில், 12.8132°N, 79.913°W (அதாவது, 12°48'47.5"N, 79°54'46.8"E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 71 மீட்டர் உயரத்தில் அமைந்துள்ள ஒரு புறநகர்ப் பகுதியாகும். தொள்ளாழி, சென்னக்குப்பம், உள்ளாவூர், தேவரியம்பாக்கம் மற்றும் வடக்குப்பட்டு ஆகியவை எழிச்சூர் பகுதிக்கு அருகிலுள்ள முக்கிய புறநகர்ப் பகுதிகளாகும். எழிச்சூரில் கொரோனா வைரசு சிகிச்சை மையம் ஒன்று இயங்கி வருகிறது. எழிச்சூருக்கு தாம்பரத்திலிருந்து பேருந்து ஒன்றே ஒன்று இயக்கப்படுவதால், கூடுதல் பேருந்து சேவைகள் அளிக்க இங்குள்ள மக்கள் வலியுறுத்தி வருகின்றனர். எழிச்சூர் நல்லிணக்கீசுவரர் கோயில் என்ற சிவன் கோயில் ஒன்று இங்கு அமைந்துள்ளது.
வெளி இணைப்பு
பகுப்பு:காஞ்சிபுரம் மாவட்டத்தில் உள்ள கிராமங்கள்
திருடப்பட்ட தலைமுறைகள்
திருடப்பட்ட தலைமுறைகள் (Stolen Generations) எனப்படுவது ஆஸ்திரேலியாவில் ஆஸ்திரேலியப் பழங்குடிகள் மற்றும் டொரெசு நீரிணை தீவினர்களின் குடும்பங்களில் இருந்து ஆஸ்திரேலிய அரசினாலும் திருச்சபை மடங்களினாலும் அப்போதைய அரசுகளின் இனங்களை ஒன்றிணையச் செய்யும் கொள்கைகளுக்கமைய கிட்டத்தட்ட 1869 முதல் (அதிகாரபூர்வமாக) 1969 வரையான காலப்பகுதிகளில் ஆயிரக்கணக்கில் கட்டாயமாகப் பிரிக்கப்பட்டு எடுத்துச் செல்லப்பட்ட குழந்தைகளின் தலைமுறைகளை அடையாளமிட்டுக் கொடுக்கப்பட்ட பெயராகும். பெப்ரவரி 13, 2008இல் கெவின் ரட் தலைமையிலான ஆஸ்திரேலிய நாடாளுமன்றம் இந்நடவடிக்கையை ஒரு மனித உரிமை மீறல் என அறிவித்தது. கெவின் ரட் ஆஸ்திரேலிய நாடாளுமன்றம் சார்பாக அத்தலைமுறையினரிடம் பகிரங்க மன்னிப்புக் கோரினார்.
வரலாறு
சுமார் 40 ஆயிரம் ஆண்டுகள் தொன்மை வரலாற்றைக் கொண்ட இந்தப் பழங்குடிகள் தமக்கென்று வாழ்வை நதிக்கரையோரங்களிலும், உணவுப் பயிர்களை அண்டிய பகுதிகளிலும் அமைத்துக் கொண்டனர். 1788இல் கொள்ளைக்கார, கொலையாளிக் கைதிகளாக ஆங்கிலேயர்கள் ஆஸ்திரேலியாவில் குடியேறி, இப்பழங்குடிகளைக் கட்டாயமாக துப்பாக்கி முனையில் அவர்களின் இருப்பிடங்களில் இருந்து அகற்றினார்கள். இந்நடவடிக்கையின்போது, ஆயிரக்கணக்கானவர்கள் வேட்டையாடப்பட்டனர்.
1910 முதல் 1969 வரையில் கிட்டத்தட்ட 100,000 வரையிலான சிறுவர்கள் காவற்துறையினராலும், சமூக நலசேவையாளர்கள் என்று சொல்லப்படுபவர்களாலும் இனங்களை ஒன்றிணையச் செய்யும் கொள்கைகளுக்கமைய தம் குடும்பங்களில் இருந்து கட்டாயமாகப் பிரித்தெடுக்கப்பட்டனர். இச்சிறுவர்களில் பெரும்பான்மையோர் ஐந்து வயதுக்குக் கீழேயானவர்கள்.
இவ்வாறு தம் குடும்பங்களில் இருந்தும் நிரந்தரமாக, பலவந்தமாகப் பிரித்தெடுக்கப்பட சிறுவர்கள் கிறிஸ்தவ ஆலயங்களிலும், சமூக நல அமைப்பு என்று சொல்லப்படும் அமைப்புக்களிலும் அடைத்து வைக்கப்பட்டனர். சிலர் வெள்ளையின மக்களின் தத்தெடுப்புக்கு ஆளானார்கள்.
விசாரணைகள்
மனித உரிமைவாதிகள், மற்றும் பழங்குடிகளில் நன்கு படித்துத் தேறிய புலமையாளர்களின் தொடர்ந்த கண்டனக் குரல்களின் பலனாக, "வீட்டுக்குக் கொண்டு வாருங்கள்" (Bringing them Home) என்ற விசாரணை, "ஆஸ்திரேலிய மனித உரிமை மற்றும் சம உரிமை ஆணை"யின் தலைவர் சேர் ரொனால்ட் வில்சன், மற்றும் பழங்குடியினரின் பொதுநல உரிமை ஆணையாளர் மிக் டொட்சன் ஆகியோரின் மேற்பார்வையில் மே 11, 1995 ஆம் ஆண்டு தொடங்கப்பட்டது. இவர்கள் தமது விசாரணைகளில் ஆஸ்திரேலியாவின் அனைத்து மாநிலங்களுக்கும் பயணம் செய்து மொத்தம் 535 பழங்குடியனரின் வாக்குமூலங்களைப் பதிவு செய்தனர். சுமார் 600ற்கும் மேற்பட்ட ஆவணங்களைத் தேடிக் கண்டுபிடித்தனர். இவ்விசாரணையின் அறிக்கை 700 பக்கங்களில் மே 26, 1997 இல் நாடாளுமன்றில் சமர்ப்பிக்கப்பட்டது. இந்த ஆவணத்தில் வழங்கப்பட்ட 54 பரிந்துரைகளில் முக்கிய மூன்று பரிந்துரைகளாவன:
இந்த ஆவணம் வழங்கப்பட்ட காலத்தில் ஜோன் ஹவார்ட் தலைமையிலான பழமைவாத ஆஸ்திரேலிய லிபரல் கட்சி ஆட்சிப் பொறுப்பை ஏற்றிருந்தது. ஜோன் ஹவார்ட் இவ்வாறு பொது மன்னிப்புக் கேட்பதினால் இத்தலைமுறையினருக்கு பெரும் நட்டஈடு வழங்கப்பட வாய்ப்புண்டு என்ற காரணத்தினால் பொது மன்னிப்புக் கேட்க மறுத்து விட்டார். ஆனாலும் விக்டோரியா, நியூ சவுத் வேல்ஸ், தெற்கு ஆஸ்திரேலியா, வட மாநிலம் ஆகியவை அவற்றிற்குரிய மாநில நாடாளுமன்றங்களில் அதிகாரபூர்வமாக மன்னிப்புக் கேட்டுக் கொண்டன.
ஆஸ்திரேலிய அரசு மன்னிப்புக் கோரல்
டிசம்பர் 11, 2007 இல் புதிதாக தெரிவு செய்யப்பட்ட கெவின் ரட் தலைமையிலான தொழிற் கட்சி அரசு திருடப்பட்ட தலைமுறையினரிடம் தமது முறையான மன்னிப்பைக் கோரும் என அறிவித்தது. மன்னிப்பு வாசகங்களில் இடம்பெறக்கூடிய செய்திகளை பழங்குடித் தலைவர்களிடம் கலந்தாலோசித்து முடிவெடுப்பதாக அறிவித்தது. எதிர்க்கட்சித் தலைவர்களும் இதற்கு ஆதரவாகக் குரல் கொடுத்தனர்.
இம்மன்னிப்பு வாசகங்களின் மூலம் நட்டஈடு வழங்கல் தவிர்க்கப்பட்டுள்ளது என கெவின் ரட் உறுதியளித்தார்.
பெப்ரவரி 13, 2008 இல் பழங்குடியின மக்களுக்கு துன்பங்களையும் இழப்புகளையும் ஏற்படுத்தக்கூடியவாறு அமைந்துள்ள அரசின் கொள்கைகள் மற்றும் சட்டங்கள் என்பவற்றிற்காக அனைத்துப் பழங்குடியின மக்களிடமும் பிரதமர் கெவின் ரட் நாடாளுமன்றத்தில் மன்னிப்புக் கேட்டார்.
இன்கா தகவல் பரிமாற்றம்
இன்காக்களுக்கு நல்ல சாலை வசதி இருந்ததால் அவர்களால் சிறந்த அஞ்சல்துறையை உருவாக்க முடிந்தது. மிக விரைவாக செய்திகளை அனுப்பக்கூடிய நம்பகமான அஞ்சல்துறையை உருவாக்கி இருந்தனர்.
திருடப்பட்ட தலைமுறைகள்
வெளி இணைப்புகள்
பகுப்பு:ஆத்திரேலிய வரலாறு பகுப்பு:ஆஸ்திரேலியப் பழங்குடிகள் பகுப்பு:கத்தோலிக்கம் தொடர்பான சர்ச்சைகள்
இன்கா தகவல் பரிமாற்றம்
கியூப்பு
எழுத்தின் மூலம் செய்தி தெரிவிக்காமல், கியூப்பு என்ற கயிறு முடிச்சுக்களை கொண்டு சாசுகியூக்கள் தகவல் பரிமாற்றம் செய்தனர். அந்த சங்கேத முடிச்சுக்கள் கூறும் செய்தியை அனுப்பநரும் பெருநரும் மட்டுமே புரிந்து கொள்ள முடியும். சாசுகியூக்களாலும் கூட தெரிந்து கொள்ள முடியாது.
சாசுகியூ
இன்காக்களின் தகவல் பரிமாற்றம் சாசுகியூ என்ற ஒற்றர் படையைச் சேர்ந்த ஓட்டக்காரர்களால் நடத்தப்பட்டது. 2 மைல் தொலைவுக்கு ஒருவர் என்ற வீதம் ஓடிச்சென்று செய்தியை அடுத்தவரிடம் தெரிவித்தனர். இந்த முறையின் மூலமே மாநில ஆளுநருக்கும் பேரரசிற்கும் தகவல் பரிமாற்றம் நடத்தப்பட்டது. தேர்ச்சி மிக்க ஓட்டக்காரர்கள் இதற்காகவே தேர்ந்தெடுக்கப்ப்ட்டிருந்தனர். அவர்கள் ஒய்வெடுப்பதற்காக டோம்போ ஒய்வரை கோபுரங்கள் இருந்தன.
கொழும்பு விவேகானந்தா கல்லூரி
விவேகானந்தா கல்லூரி (Vivekananda College) இலங்கை தலைநகர் கொழும்பில் உள்ள ஒரு அரசினர் தேசியப் பாடசாலை ஆகும். கொழும்பில் ஆரம்பிக்கப்பட்ட முதலாவது இந்துப் பாடசாலை ஆகும். இது 1926 மார்ச் 24 இல் ஆரம்பிக்கப்பட்டது.
இன்கா தகவல் பரிமாற்றம்
டோம்போ
டோம்போ கோபுரங்கள் ஒய்வறைகளாக மட்டும் அல்லாமல், அந்நாட்டில் எங்கு கலவரம் நடந்தாலும் அச்செய்திகளை தீமூட்டல் மூலம் தகவல் பரிமாற்றம் செய்யும் ஒரு இடமாகவும் இருந்தது. 20 மைல்களுக்கு ஒரு கோபுரம் வீதம் அமைக்கப்பட்டு ஒவ்வொன்றுக்கும் தனி கண்காணிப்பாளர்கள் அமர்த்தப்பட்டனர்.
கொழும்பு விவேகானந்தா கல்லூரி
வரலாறு
சுவாமி விவேகானந்தர் 1897 ஆம் ஆண்டில் இலங்கைக்கு வருகை தந்ததை நினைவு கூரும் முகமாகவும், கொழும்பு வாழ் இந்து மாணவர்களின் வசதிக்காகவும் 1926 ஆம் ஆண்டு மார்ச் 25 24 இல் கொழும்பு விவேகானந்த சபையினரால் கொட்டாஞ்சேனையில் இரண்டு ஆசிரியர்களுடனும், 25 மாணவர்களுடனும் ஆரம்பப் பாடசாலையாக ஆரம்பிக்கப்பட்டது. இதன் திறப்பு விழாவில் சுவாமி விபுலானந்தர், சுவாமி சச்சிதானந்தன் ஆகியோர் கலந்து கொண்டனர். முதலாவது அதிபராக கே. அருணாசலம் பொறுப்பேற்றார். முகாமையாளராக அருணாசலம் மகாதேவா பணியாற்றினார். 1962 ஆம் ஆண்டில் அரசு இப்பாடசாலையைப் பொறுப்பேற்றது.
இன்கா தகவல் பரிமாற்றம்
உசாத்துணை
குறிப்பு: மேல் குறிப்பிட்ட விக்டர் வான் ஹேகன் (Victor von hagen) எழுதிய கதிரோனின் பெருவழி (Highway of the Sun) என்ற புத்தகமே இன்கா நாகரிக சாலை அமைப்பு மற்றும் அஞ்சல் துறை பற்றி எழுதப்பட்ட முதல் புத்தகமாகும். இந்த புத்தகத்தின் மூலத்தைக் கொண்டே இன்கா நாகரிக சாலை அமைப்பு மற்றும் அஞ்சல் துறை பற்றிய மற்ற ஆய்வுகள் செய்யப்பட்டன.
பகுப்பு:இன்கா நாகரிகம்
கொழும்பு விவேகானந்தா கல்லூரி
வரலாறு
1952 ஆம் ஆண்டில் இப்பாடசாலை க.பொ.த (சா.த) வகுப்புகளை ஆரம்பித்தது. 1963 இல் மகா வித்தியாலயமாகத் தரமுயர்த்தப்பட்டு க.பொ.த (உ.த) வகுப்பு வரை மாணவர்களைப் பயிற்றுவித்தது. 1990 ஆம் ஆண்டில் பாடசாலை வளவினுள் சித்தி விநாயகர் கோயில் கட்டப்பட்டது. 2011 இல் இங்கு சுவாமி விவேகானந்தர், விபுலானந்தர், ஆறுமுக நாவலர் ஆகியோரது உருவச்சிலைகள் நிறுவப்பட்டன.
1996 ஆம் ஆண்டில் இது தேசியப் பாடசாலையாகத் தரமுயர்த்தப்பட்டது.
வெளி இணைப்புகள்
பகுப்பு:கொழும்புத் தமிழ்ப் பாடசாலைகள் பகுப்பு:இலங்கையின் இந்துப் பாடசாலைகள் பகுப்பு:இலங்கையின் தேசிய பாடசாலைகள்
சைலீசியா
சைலீசியா அல்லது சைலீஷியா (Silesia,, also , ) என்பது ஒரு  வரலாற்றுகால தேசம்  ஆகும். நடு ஐரோப்பாவில் உள்ள இதன் பெரும் பகுதி தற்போது போலந்திலும், சிறிய பகுதியானது செக் குடியரசு, ஜெர்மனி ஆகிய நாடுகளிலும் உள்ளது. இதன் மொத்த பரப்பளவு சுமார் 40000 km2  என்றும், மக்கள் தொகை சுமார் 8,000,000 என மதிப்பிடப்பட்டுள்ளது. சைலீசியா இரண்டு முக்கிய பிராந்தியங்களாகப் பிரிக்கப்பட்டுள்ளது, மேற்கில் உள்ளளது கீழ் சைலீசியா என்றும் கிழக்கில் உள்ளது மேல் சைலீசியா என்றும் அழைக்கபடுகிறது. சைலீசியா பிராந்தியம் கட்டிடக்கலை, உடைகள், உணவு வகைகள், மரபுகள் மற்றும் சிலேசிய மொழி (தற்போது மேல் சிலேசியாவின் சில பகுதிகளில் பேசபபடுகிறது) உட்பட பல்வேறு கலாச்சாரங்களைக் கொண்டுள்ளது.
சைலீசியா ஓடர் ஆற்றுப் பள்ளத்தாகில் அமைந்துள்ளது. இப்பிராந்தியத்தின் தெற்கு எல்லையில் சுடெட்டன் மலைகள் நீண்டுள்ளன. இப்பிராந்தியத்தில் பல வரலாற்று சின்னங்கள் மற்றும் யுனெஸ்கோ உலக பாரம்பரிய தளங்கள் உள்ளன. இப்பிராந்தியம் ஏராளமான கனிம, இயற்கை வளங்களைக் கொண்டுள்ளது. மேலும் இது பல முக்கியமான தொழில்துறை பகுதிகளை உள்ளடக்கியது. பிராந்தியத்தின் மிகப்பெரிய நகரமாகவும், கீழ் சைலீசியாவின் தலைநகரமாகவும் விராத்ஸ்சாஃப் உள்ளது. மேல் சைலீசியாவின் வரலாற்று தலைநகரம் ஓபோல் ஆகும். மிகப்பெரிய பெருநகரப் பகுதியாக மேல் சைலீசியா பெருநகரப் பகுதி உள்ளது, அதன் நிர்வாக மையமாக கத்தோவித்சே உள்ளது. செக் நகரமான ஆஸ்ட்ராவா மற்றும் ஜெர்மன் நகரமான கோர்லிட்ஸ் பகுதிகள் சைலீசியாவின் எல்லைக்குள் உள்ளன.
சைலீசியாவில் அதிகாரம் பெற்ற முதல் அறியப்பட்ட தனனாட்சி அரசுகள் 9 ஆம் நூற்றாண்டின் இறுதியில் பெரிய மொராவியா மற்றும் 10 ஆம் நூற்றாண்டின் துவககததில் போஹேமியா போன்றவை இருந்தன. சைலீசியா 10 ஆம் நூற்றாண்டில், போலந்து நாட்டுடன் இணைககபபடடது. பினனர் இது பல நூற்றாண்டுகள் வரை போலந்தின் ஆதிக்கததில் இருந்த‍து. 12ஆம் நூற்றாண்டில் விடுதலைப் பெற்றது. பின்னர் ஜெர்மனியர் குடியேறலாயினர். கைத்தொழில் வளர்ச்சி ஏற்பட்டது. 14 ஆம் நூற்றாண்டில், இது புனித ரோமானியப் பேரரசின் கீழ் இருந்த பொஹீமியரின் கிரவுண்ட் லேண்ட்ஸின் ஆதிக்கத்துக்கு உட்பட்டது. இது 1526 இல் ஆஸ்திரிய ஆப்ஸ்பர்குகள் பொஹீமியாவை கைப்பற்றவே சைலீசியாவும் அவர்களின் முடியாட்சிக்கு சென்றது. 18ஆம் நூற்றாண்டில் பிரசியாவின் மன்னர் சைலீசியாவுக்கு உரிமை கோரவே, இதனால் போர் மூண்டது. இந்தப் போர்களின் விளைவாக, இப்பகுதி 1742 இல் ஜெர்மனி அரசான புருசிய இராச்சியத்துடன் இணைக்கப்பட்டது. இதன் பிறகு இப்பகுதி கீழ் சைலீசியா மேல் சைலீசியா என இரு மாகாணங்களாக பிரிக்கப்பட்டது. ஆஸ்திரியா சைலீசியா மட்டும் ஆஸ்திரியாவுக்கு எஞ்சி இருந்த‍து.
முதலாம் உலகப் போருக்குப் பிறகு, மேல் சைலீசியாவில் நடந்த கிளச்சியினால் நடந்த வாக்கெடுப்பிக்குப் பிறகு, என்டென்ட் பவர்ஸால், மேல் சைலேசியாவின் கிழக்குப் பகுதி போலந்துக்கு வழங்கப்பட்டது. சைலீசியாவின் மீதமுள்ள முன்னாள் ஆஸ்திரிய பகுதிகள் பிரிக்கப்பட்டு செக்கோசிலோவாக்கியாவின் சுதெடென்லாந்து மாகாணத்தின் ஒரு பகுதியாக ஆக்கப்பட்டது. இன்று அவை செக் குடியரசின் ஒரு பகுதியாக உள்ளன. 1945 ஆம் ஆண்டில், இரண்டாம் உலகப் போருக்குப் பிறகு,  நேச நாடுகளுக்கு இடையிலான போட்ஸ்டாம் ஒப்பந்த்த்தினால்  சைலீசியாவின் பெரும்பகுதி போலந்தின் ஒரு பகுதியாக மாறியது. அதன் கம்யூனிச அரசாங்கத்தால் சைலீயாவின் மக்கள் இனக்கருவறுப்பு செய்யப்பட்டனர். 1815 முதல் சைலீசியாவுக்குச் சொந்தமான ஓடர் -நெய்ஸ் கோட்டிற்கு மேற்கே உள்ள சிறிய லுசாஷியன் துண்டு நிலப்பகுதி ஜெர்மனியில் இருந்தது.
1945-48 -இன் கட்டாய மக்கள்தொகை மாற்றங்களின் விளைவாக, இன்றைய சைலீசியா மக்கள் அந்தந்த நாடுகளின் தேசிய மொழிகளைப் பேசுபவர்களாக மாறிப்போயினர். மேலும் கீழ் சிலேசியாவில் ஒரு புதிய கலப்பு போலந்து பேச்சுவழக்கு மற்றும் புதுவித ஆடை பண்பாடு உருவாக்கியது. சிலேசிய மொழியானது போலிய மொழியின் வட்டார வழக்காக கருதப்பட வேண்டுமா அல்லது தனி மொழியாக இருக்க வேண்டுமா என்பது பற்றி தொடர்ந்து விவாதங்கள் நடந்து வருகிறன்றன. கீழ் சைலீசியனில் ஜெர்மன் மொழி ஆதிக்கத்தால் அங்கு சிலேசிய மொழி அதன் அழிவை நெருங்கிவருகிறது.
குறிப்புகள்
பகுப்பு:Coordinates on Wikidata பகுப்பு:நடு ஐரோப்பா பகுப்பு:போலந்து பகுப்பு:செருமனி பகுப்பு:செக் குடியரசு
நியூ பிரன்சுவிக்
புது பிரன்சுவிக் அல்ல நியூ பிரன்சுவிக் (ஆங்கிலம்: New Brunswick, பிரெஞ்சு: Nouveau-Brunswick) கனடாவின் தென்கிழக்கு பகுதியில் அமைந்த மாகாணம் ஆகும். ஐக்கிய அமெரிக்காவின் மெய்ன் மாநிலத்தின் கிழக்கில் அமைந்த இம்மாகாணத்தின் தலைநகரம் ஃபிரெடெரிக்டன் ஆகும். 2008 மதிப்பீட்டின் படி புது பிரன்சுவிக்கில் 751,527 மக்கள் வசிக்கின்றனர்.
மேற்கோள்கள்
பகுப்பு:நியூ பிரன்சுவிக் பகுப்பு:கனடிய மாகாணங்களும் ஆட்சி நிலப்பகுதிகளும்
அரியாணிப்பட்டி ஊராட்சி
அரியாணிப்பட்டி ஊராட்சி (Ariyanipatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள கந்தவர்வ கோட்டை வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1563 ஆகும். இவர்களில் பெண்கள் 767 பேரும் ஆண்கள் 796 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மலேசியாவின் நீதித்துறை
மலேசியாவின் நீதித்துறை (ஆங்கிலம்: Judiciary of Malaysia; மலாய்: Sistem Kehakiman Malaysia;) என்பது மலேசியாவில் நீதித்துறைச் செயல்பாட்டின் அமைப்பு முறையாகும். மலேசியாவின் கூட்டாட்சி அரசியலமைப்பு முறைமையைப் பெரும்பாலும் மையப் படுத்தப்படுத்தி 'மலேசியாவின் நீதித்துறை இயங்குகிறது.
இருப்பினும் மலேசிய நீதித்துறையில் ஆங்கில பொதுச் சட்டம் (English Common Law) மற்றும் இஸ்லாமியச் சட்டம் (Islamic Jurisprudence) ஆகிய இரு சட்டங்களின் தாக்கங்களும் மிகுதியாய் உள்ளன.
மலேசிய நீதிமன்றங்களின் படிநிலை அமைப்பு
மாஜிஸ்திரேட் குற்றவியல் நீதிமன்றம் (Magistrates' Court)
குற்றவியல் அமர்வு நீதிமன்றம் (Sessions Court)
உயர் நீதிமன்றம் (High Court)
மேல்முறையீட்டு நீதிமன்றம் (Court of Appeal)
கூட்டரசு நீதிமன்றம் (Federal Court)
நீதிமன்றங்களின் அதிகார வரம்பு
சிவில் அல்லது கிரிமினல் நீதிமன்றங்களின் அதிகார வரம்பு துணை மலேசிய நீதிமன்றங்கள் சட்டம் 1948 (Subordinate Courts Act 1948) மற்றும் மலேசிய நீதிமன்றங்கள் நீதித்துறை சட்டம் 1964 (Courts of Judicature Act 1964) ஆகியவற்றுக்குள் அடங்கி உள்ளது.
மலேசிய அரசியலமைப்பின் 121=ஆவது பிரிவு, மலாயாவில் உள்ள உயர்நீதிமன்றம் மற்றும் சபா மற்றும் சரவாக்கில் உள்ள உயர்நீதிமன்றம் ஆகிய இரண்டு உயர் நீதிமன்றங்களையும் ஓர் ஒருங்கிணைந்த அதிகார வரம்பிற்குள் கொண்டு வருகிறது. இதனால், தீபகற்ப மலேசியாவிற்கும்; கிழக்கு மலேசியாவிற்கும் இரண்டு தனித்தனி உள்ளூர் அதிகார வரம்புகள் உள்ளன.
நீதித்துறைப் பதவிகள்
மலேசியாவின் நீதித்துறையில் மிக உயர்ந்த பதவி மலேசியாவின் கூட்டரசு நீதிமன்றத்தின் தலைமை நீதிபதி (Chief Justice of the Federal Court of Malaysia) ஆகும். மலேசியாவின் தலைமை நீதிபதி (Chief Justice of Malaysia) என்றும் அழைக்கப் படுகிறது.
இதைத் தொடர்ந்து மேல்முறையீட்டு நீதிமன்றத்தின் தலைவர் (President of the Court of Appeal); மலாயாவின் தலைமை நீதிபதி (Chief Judge of Malaya); மற்றும் தலைமை நீதிபதி சபா சரவாக் (Chief Judge of Sabah and Sarawak).
நீதிமன்றங்களின் படிநிலை
உயர் நீதிமன்றம், மேல்முறையீட்டு நீதிமன்றம் மற்றும் பெடரல் நீதிமன்றம் ஆகியவை நீதிமன்றங்களில் உயர்வானவையாக கருதப் படுகின்றன.
அதே சமயத்தில் மாஜிஸ்திரேட் நீதிமன்றங்கள்; அமர்வு நீதிமன்றங்கள்; ஆகிய இரண்டு நீதிமன்றங்களும் அடுத்த நிலை துணை நீதிமன்றங்களாக வகைப் படுத்தப் படுகின்றன.
தற்போதைய நீதிபதிகள்
கூட்டரசு நீதிமன்றத்தின் (Chief Justice of the Federal Court of Malaysia) தற்போதைய தலைமை நீதிபதி துன் துங்கு மைமுன் துவான் மாட்.
மேல்முறையீட்டு நீதிமன்றத்தின் (President of the Court of Appeal) தற்போதைய தலைவர் டத்தோ ரோகானா யூசுப்.
மலாயாவின் தலைமை நீதிபதி (Chief Judge of Malaya) டான் ஸ்ரீ டத்தோஸ்ரீ அசாஹர் முகமது.
2003-ஆம் ஆண்டு முதல், மலேசியாவின் இரண்டு பிரதான உயர் நீதிமன்றங்களான பெடரல் நீதிமன்றமும் மற்றும் மேல்முறையீட்டு நீதிமன்றமும்; புத்ராஜாயாவில் உள்ள நீதி அரண்மனையில் (Palace of Justice) அமைந்துள்ளன.
மேற்கோள்கள்
பகுப்பு:மலேசியா பகுப்பு:மலேசியாவின் நீதித்துறை
ஞான விளக்கம்
ஞான விளக்கம் என்னும் நூல் சிவஞான வள்ளல் என்பவர் இயற்றிய 20 நூல்களில் ஒன்று. இது 101 வெண்பாக்களைக் கொண்ட நூல். இந்த நூலிலுள்ள ஒரு வெண்பா
கருவிநூல்
பகுப்பு:15 ஆம் நூற்றாண்டுத் தமிழ் நூல்கள்
ஏழு ஆனை கட்டி ஐயனார்
விருதுநகர் மாவட்டம் ஆவுடையபுரம் கிராமத்தில் தெலுங்கு யாதவ சமுதாயத்திற்குப் பதியப்பட்ட ஏழு ஆணை கட்டி அய்யனார் கோயில் அமைந்துள்ளது. இந்தக் கோவில் ஆவுடையபுரத்திற்குக் கிழக்கேயும் மன்னார் கோட்டைக்கு மேற்கேயும் அமைந்துள்ளது. இந்தக் கோவில் ஆற்றங்கரையில் அமைந்துள்ளது .இங்கு காவல் தெய்வமான கருப்பசாமி, இருளப்பசாமி, தாதா சுவாமி தெய்வங்களின் சன்னிதிகளும் இருக்கின்றன. பெண் தெய்வமான காளியம்மன் உள்ளது.
பகுப்பு:விருதுநகர் மாவட்டத்திலுள்ள கிராமக் கோயில்கள்
பரினீதி சோப்ரா
பரினீதி சோப்ரா (Parineeti Chopra) என்பவர் இந்தி நடிகர் மற்றும் பாடகி ஆவார். இவர் அக்டோபர் 22, 1988 ஆம் ஆண்டு பிறந்தார். சோப்ரா துவக்கத்தில் முதலீட்டு வங்கியியல் வேலை பார்க்க விரும்பினார். ஆனால் மான்செஸ்டர் வணிக பள்ளியில் நிதியியல்,வணிகம் மற்றும் பொருளாதாரம் ஆகிய பிரிவில் பட்டம் பெற்ற பிறகு 2009 ஆம் ஆண்டில் இந்தியா திரும்பினார். அந்த நேரம் இந்தியாவில் பெரும் பொருளியல் நிலைத் தேக்கம் இருந்தது, எனவே அவர் யாஷ் ராஜ் ஃபிலிம்ஸ் எனும் நிறுவனத்தில் பொதுத் தொடர்புகள் ஆலோசகராக சேர்ந்தார். பின் அந்த நிறுவனத்தின் நாயகியாக நடிக்க ஒப்பந்தம் ஆனார்.
வாக்குறுதி
வாக்குறுதி 1973 ஆம் ஆண்டு வெளிவந்த தமிழ்த் திரைப்படமாகும். மோகன் காந்திராம் இயக்கத்தில் வெளிவந்த இத்திரைப்படத்தில் ஜெய்சங்கர்,நிர்மளா மற்றும் பலரும் நடித்துள்ளனர்.
பரினீதி சோப்ரா
சோப்ரா தன்னுடைய முதல் திரைப்படமாக 2011 ஆம் ஆண்டில் வெளியான பெண்கள் எதிர் ரிக்கிபாய் திரைப்படத்தில் நடித்தார். இந்தத் திரைப்படத்திற்காக சிறந்த அறிமுக நடிகைக்கான பிலிம்பேர் விருதுகள் பெற்றார். மேலும் அந்தத் திரைப்படத்திற்காக சிறந்த பெண் துணைக் கதாப்பாந்திரத் தேர்விற்காக பரிந்துரை செய்யப்பட்டார். இஷக்ஸாதே (2012), ஷுட் டேசி ரொமான்ஸ் (2013) மற்றும் ஹேசே தோ பசே (2014) போன்ற வெற்றிப் படங்களில் நடித்தார். இஸக்‌ஷாதே திரைப்படத்திற்காக தேசிய திரைப்பட விருதுகள்,(சிறப்பு விருது) பெற்றார். மேலும் மற்ற இரண்டு படங்களுக்கும் சிறந்த பெண் நடிகைக்காக ஃபிலிம்பேர் விருதுகளுக்குப் பரிந்துரை செய்யப்பட்டார். பின்பு மூன்று ஆண்டுகால இடைவெளிக்குப் பிறகு கோல்மால் மறுபடியும் (கோல்மால் அகெய்ன்) என்ற மாபெரும் வெற்றிப்படத்தில் 2017 ஆம் ஆண்டு நடித்தார்.
சோப்ரா தேசிய திரைப்பட விருதுகள், இந்தியா, பிலிம்பேர் விருதுகள் போன்றவை உட்பட பல விருதுகளைப் பெற்றுள்ளார். நடிகையாக மட்டுமன்றி அடையாளச் சின்னம், மற்றும் தயாரிப்புகளுக்கான புகழ்பெற்ற மேற்குறிப்பாளராகவும் இருந்துவருகிறார். தன்னுடைய திறமைகளால் இந்தியாவில் முன்னணி நடிகையாக இருந்துவருகிறார்.
வாக்குறுதி
பகுப்பு:1973 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:ஜெய்சங்கர் நடித்த திரைப்படங்கள்
பரினீதி சோப்ரா
ஆரம்பகால வாழ்க்கை மற்றும் வேலை
சோப்ராவிற்குப் 17 வயதாக இருக்கும் போது அவர் இலண்டன் சென்றார். அவர் இங்கிலாந்திலுள்ள மான்செஸ்டர் வணிக பள்ளியில் வணிகம், நிதி மற்றும் பொருளாதார பிரிவுகளில் பட்டம் பெற்றார். . படித்துக்கொண்டிருக்கும் போதே மான்செஸ்டர் யுனைடெட் கால்பந்துக் கழகத்திற்கான உணவுத்துறையின் தலைவராக பகுதிநேரமாக வேலை பார்த்துவந்தார். சோப்ரா இந்துஸ்தானி இசையில் பட்டம் பெற்றவர் ஆவார். தனது குழந்தைப் பருவத்தில் தனது உறவினர் பிரியங்கா சோப்ரா மற்றும் தனது தந்தையுடன் இணைந்து மேடைகளில் பாடியுள்ளார்.
சான்றுகள்
பகுப்பு:இந்தியத் திரைப்பட நடிகர்கள் பகுப்பு:இந்தித் திரைப்பட நடிகைகள் பகுப்பு:பிலிம்பேர் விருதுகள் வென்றவர்கள் பகுப்பு:1988 பிறப்புகள்
பி. ஆயிசா பொட்டி
'''பி. ஆயிசா பொட்டி' (P. Aisha Potty'') ஓர் இந்திய அரசியல்வாதியாவார். 2006 ஆம் ஆண்டு முதல் கேரள மாநிலத்தின் கொட்டாரக்கரை தொகுதியின் முன்னாள் சட்டமன்ற உறுப்பினரும் ஆவார். என். வாசுதேவன் பொட்டி மற்றும் என்.யே. பார்வதி அந்தர்சனம் ஆகியோருக்கு இவர் மகளாகப் பிறந்தார். சட்டப் பாடத்தில் முதுகலைப் பட்டம் பெற்றிருந்தார். ஆயிசா பொட்டி அகில இந்திய வழக்கறிஞர்கள் சங்க தேசிய மன்றத்தில் உறுப்பினராகவும் இருந்தார். மாநில மகளிர் துணைக் குழுவின் குழுத்தலைவராகவும் ஆயிசா பணியாற்றினார். 2016 ஆம் ஆண்டு நடைபெற்ற சட்டமன்றத் தேர்தலில் 42,000 வாக்குகளுக்கு மேல் பெரும்பான்மையுடன் இவர் வெற்றி பெற்றார்.
மேற்கோள்கள்
பகுப்பு:1958 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:கேரள சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:1968 பிறப்புகள்
சங்கோல் அருங்காட்சியகம்
சங்கோல் அருங்காட்சியகம் (Sanghol Museum) இந்தியாவின் பஞ்சாப் மாநிலத்திலுள்ள பதேகாட் சாகிப் மாவட்டத்தில் உள்ள சங்கோல் கிராமத்தில் அமைந்துள்ளது. தொல்பொருள் அருங்காட்சியகமான இந்த அருங்காட்சியகத்தின் தற்போதைய கட்டிடம் 1990 ஆம் ஆண்டு ஏப்ரல் 10 அன்று திறக்கப்பட்டது. பஞ்சாப் அரசாங்கத்தின் கலாச்சார விவகார தொல்பொருள் மற்றும் அருங்காட்சியகங்களின் துணைப் பிரிவாக இது இயங்குகிறது.
மேற்கோள்கள்
பகுப்பு: அருங்காட்சியகங்கள்
பத்ம பூசண்
பத்ம பூசண் (Padma Bhushan) என்பது இந்திய அரசால் வழங்கப்படும் ஒரு குடியியல் விருது (Civilian Award) ஆகும். இது முதன் முதலில் ஜனவரி 2, 1954 ஆம் ஆண்டில் இந்தியக் குடியரசுத் தலைவரால் ஏற்படுத்தப்பட்டது. இது இந்திய அரசால் வழங்கப்படும் விருதுகளில் பாரத ரத்னா, பத்ம விபூசண் ஆகிய உயரிய விருதுகளுக்கு அடுத்தபடியாக மூன்றாவது உயர் விருதாகும். எந்த ஒரு துறையிலும், சிறந்து விளங்கும் ஒருவருக்கு, இவ்விருது ஆண்டுதோறும் வழங்கப்படுகிறது. 2021-ஆம் ஆண்டு வரை, 1270 பேர் பத்ம பூசண் விருதைப் பெற்றுள்ளனர்.
வெளி இணைப்புகள்
பகுப்பு:இந்தியாவின் உயரிய விருதுகள் பகுப்பு:பரிசுகளும் விருதுகளும்
தாஜ்புரா ஊராட்சி
தாஜ்புரா ஊராட்சி (Tajpura Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள ஆற்காடு வட்டாரத்தில் அமைந்துள்ளது. இந்த ஊராட்சி, ஆற்காடு சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5810 ஆகும். இவர்களில் பெண்கள் 2888 பேரும் ஆண்கள் 2922 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
குண்டஅள்ளி மாரியம்மன் கோயில்
குண்டஅள்ளி மாரியம்மன் கோயில் தமிழ்நாட்டில் கிருஷ்ணகிரி மாவட்டம், குண்டஅள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி 18 முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சங்கானைக்கு என் வணக்கம்
சங்கானைக்கு என் வணக்கம் என்பது யாழ்ப்பாணத்தில் சாதி எதிர்ப்புப் போராட்டங்கள் வலுப்பெற்று இருந்த 1960களின் கால கட்டத்தில் சங்கானையில் நடந்த ஒரு சம்பவத்தை முன்வைத்து பாடப்பட்ட கவிதை ஆகும். இக்கவிதை அப்போராட்டத்தில் கலந்து கொண்ட கவிஞர் சுபத்திரனால் எழுதப்பட்டது. இலங்கையில் மிகவும் அறியப்பெற்ற கவிதைகளில் இதுவும் ஒன்று. குறிப்பிடத்தக்க சமூகத் தாக்கத்தை இக் கவிதை எழுப்பியது.
அக் கவிதையில் பின்வரும் கவிதை வரிகள் பல இடங்களில் குறிக்கப்படும் கவிதை வரிகள் ஆகும்:
பகுப்பு:தமிழ் கவிதைகள் பகுப்பு:தமிழ்ச் சமூகத்தில் சாதிய எதிர்ப்பு இயக்கம் பகுப்பு:இலங்கையில் சாதியத்துக்கு எதிரான போராட்டங்கள் பகுப்பு:சாதிய எதிர்ப்பு ஊடகங்கள்
ரகுநாதசமுத்திரம் ராமச்சந்திரப்பெருமாள் கோயில்
ரகுநாதசமுத்திரம் ராமச்சந்திரப்பெருமாள் கோயில் தமிழ்நாட்டில் திருவண்ணாமலை மாவட்டம், ரகுநாதசமுத்திரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினாறாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ராமச்சந்திர பெருமாள், எத்திராஜவள்ளி சன்னதிகளும், கருடாழ்வார், ஆஞ்சநேயர், நம்மாழ்வார், ராமானுஜர், மனவாளமாமுனிகள் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. மார்கழி மாதம் வைகுந்த ஏகாதசி முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவண்ணாமலை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஏ. எஸ். பிரான்சிஸ்
சமயத் திருப்பணி
1970-ஆம் ஆண்டு, கத்தோலிக்க கிறிஸ்துவ குருமார்களின் ஆதரவில், தமிழ்நாடு, தெற்கு ஆற்காடு மாவட்ட நகரான திண்டிவனத்தில், சமயப் படிப்புக்குச் சென்று,  அங்கு ஈராண்டுகள் படிப்பு முடித்து, பின் பூந்தமல்லி வேதியர் பயிற்சிப் பள்ளியில் ஓராண்டும் படித்து, சமயக் கல்வியில் பட்டயப் படிப்பில் தேர்வு பெற்றார். 1973-ஆம் ஆண்டு, ம்லேசியா திரும்பி, சமயத் திருப்பணி ஆற்றத்தொடங்கினார்.
எழுத்துத் துறை ஈடுபாடு
சிறிய வயது முதல் எழுத வேண்டும் என்ற எண்ணம் இவரின் மனதில் ஆழமாகப் பதிந்திருந்தது. 1975-ஆம் ஆண்டு, ஈப்போவிலிருந்து வெளிவந்த "ஒளி விளக்கு" என்ற கிறிஸ்த்துவப் பத்திரிகையில் கவிதை-கட்டுரைகள் எழுத ஆரம்பித்தார். இவரது "நவீன சாக்ரடிஸ்" என்ற முதல் புதுக்கவிதையும், "கையெழுத்து" என்ற முதல் சிறுகதையும், "வானம்பாடி"  வார இதழில் 1980-ஆம் ஆண்டு அச்சேறி,  மலேசிய வாசகர்களுக்கு இவரை அறிமுகப்படுத்தியது. அன்றிலிருந்து மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள் புதுக்கவிதைகள் போன்றவற்றை எழுதி வருகின்ற இவர் வானொலிக்கு இசை சொல்லும் கதைகளும் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. வானொலியில் ஒலிபரப்பாகியுள்ளன. இதுவரை, ஆயிரத்துக்கும் அதிகமான புதுக்கவிதைகள், நூற்றுக்கும் குறையாத கட்டுரைகள், நாற்பதுக்கும் மேற்பட்ட சிறுகதைகள், வானொலி நாடகங்கள், தொடர் கதைகள் என இவரது படைப்புகள் வெளிவந்துள்ளன. மலேசியாவில் அதிக புதுக்கவிதை படைப்பாளர், புதுக்கவிதை நூல்களை அதிகம் வெளியிட்டவர் என்ற பெருமைக்குரிய ஏ. எஸ். பிரான்சிஸ் அவர்களின் எழுத்துப்பணி இன்றும் தொடர்கிறது.
பட்டப்படிப்பு ஆய்வுகளில்
இவரது நூல்கள் பட்டப்படிப்பு ஆய்வுகளுக்காக பல மாணவர்களால் தேர்வு செய்யப்பட்டுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1950 பிறப்புகள்
பெரிய பச்சைக்கிளி
பெரிய பச்சைக்கிளி (Alexandrine Parakeet, Psittacula eupatria) என்பது தெற்காசியா மற்றும் தென்கிழக்கு ஆசியாவை பூர்வீகமாகக் கொண்ட சிட்டாகுலிடே குடும்பத்தின் பிசிட்டாகுலா பேரினத்தைச் சேர்ந்த நடுத்தர அளவிலான கிளி ஆகும். இவ்வினக் கிளிகள் பேரரசன் அலெக்சாந்தரின் பெயரைக் கொண்டு ஆங்கிலத்தில் அழைக்கப்பட்டன. அலெக்சாந்தர் பஞ்சாப் பகுதி முதல் ஜரோப்பா மற்றும் மத்தியதரைக்கடல் பிரதேசங்களிலிருந்து சில இனப் பறவைகளை ஏற்றுமதி செய்தமைக்காக இப்பெயர் வழங்கப்பட்டது. இக் குறிப்பிட்ட பகுதிகளில் இவ்வினக் கிளிகள் உயர்தரம் மற்றும் அரச முக்கியத்துவம் என்பவற்றுக்கான விலை மதிப்பானவையாகக் கருதப்பட்டன.
விளக்கம்
பெரிய பச்சைக்கிளி மிகப்பெரிய கிளிகளில் ஒன்றாகும். இது தலையின் உச்சியில் இருந்து வால் முனை வரை 56 முதல் 62 செமீ (22 முதல் 24 அங்குலம்) நீளமும், 200 முதல் 300 கிராம் (7.1 முதல் 10.6 அவுன்ஸ்) எடையும் கொண்டது. வால் நீளம் 28 முதல் 35 செமீ (11 முதல் 14 அங்குலம்) வரை இருக்கும். இவை சாதாரண பச்சைக்கிளிகள் போலவே இருக்கும் இவைகளின் கழுத்தில் வளைய வடிவில் சிவப்பு நிறமும் இறகில் சிவப்பு நிறமும் இடம்பெற்றிருக்கும். சாதாரண கிளிகளைவிட சற்று பெரிதாக இருக்கும். இந்த வேறுபாடுகள்தான் இவற்றை சாதாரண கிளிகளிலிருந்து வேறுபடுத்துகின்றன. இக்கிளிகளை குஞ்சு பருவத்திலிருந்தே வீட்டில் வளர்த்தால் பேசும் திறன் பெறும். மேலும் வளர்பவர்களிடம் அன்பாகப் பழகும். இதனால் இதை வீட்டில் வளர்பர். இக்கிளிகள் அழிய வாய்ப்புள்ள இனமாக இருப்பதால் இந்தியாவில் இவற்றை வளர்ப்பதோ அல்லது விற்பதோ சட்டப்படி குற்றமாகும்.
முதிர்ந்த பறவைகள் பாலின இருமை உடையவை. முதிர்ந்த ஆண் பறவைகளின் கீழ் கன்னங்கள் முழுவதும் கருப்பு பட்டையும், பின் கழுத்தில் இளஞ்சிவப்பு நிற பட்டை இருக்கும். முதிர்ந்த பெண் பறவைகளுக்கு கீழ் கன்னத்தில் கருப்பு பட்டை மற்றும் பின் கழுத்தில் இளஞ்சிவப்பு பட்டை என இரண்டும் இல்லை. குஞ்சுகள் தோற்றத்தில் முதிர்ந்த பெண் பறவைகளைப் போலவே இருக்கும் ஆனால் குட்டையான வால்களைக் கொண்டிருக்கும்.
துணை இனங்கள்
பெரிய பச்சைக்கிளியில் ஐந்து கிளையினங்கள் தற்போது அங்கீகரிக்கப்பட்டுள்ளன:
வெளியிணைப்புக்கள்
Informative websites:
Conservation related links:
காமதேனு (வார இதழ்)
காமதேனு (Kamadenu) என்பது தமிழ் நாட்டில் இருந்து வெளிவரும் வார இதழாகும். தி இந்து குழுமத்தால் 2018 இல் தொடங்கப்பட்டுள்ளது. வாரந்தோறும் திங்கள் கிழமையன்று வெளியாகிறது. இதன் முதல் இதழானது 2018 மார்ச்சு 05 அன்று வெளியானது.
வரலாறு
தி இந்து குழுமம் 2013 ஆவது ஆண்டில் தி இந்து தமிழ் நாளிதழைத் தொடங்கியது. 2018 இல் காமதேனு என்னும் இந்நாளிதழைத் தொடங்கியுள்ளது.
வெளியிணைப்புகள்
பகுப்பு: தமிழ்நாட்டுத் தமிழ் இதழ்கள்
வரவணை கருனாபுரம் குளத்து கன்னிமார் கோயில்
வரவணை கருனாபுரம் குளத்து கன்னிமார் கோயில் தமிழ்நாட்டில் கரூர் மாவட்டம், வரவணை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
யு. மாரமங்கலம் ஊராட்சி
'''யு. மாரமங்கலம் ஊராட்சி' (U. Maramangalam Gram Panchayat''), தமிழ்நாட்டின் சேலம் மாவட்டத்தில் உள்ள ஓமலூர் வட்டாரத்தில் அமைந்துள்ளது. இந்த ஊராட்சி, ஓமலூர் சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோர்த்தா மாவட்டம்
மாவட்ட விவரம்
ஏப்ரல் 1, 1993 அன்று முன்னாள் பூரி மாவட்டத்திலிருந்து உருவாக்கப்பட்ட புதிய மாவட்டங்களில், கோர்தாவும் ஒன்றாகும். பூரியிலிருந்து உருவாக்கப்பட்ட மற்றொரு புதிய மாவட்டம் நயாகட் மாவட்டம் ஆகும். 2000 ஆம் ஆண்டில், மாவட்டத்தின் பெயர் குர்தாவிலிருந்து கோர்தா என மாற்றப்பட்டது. மாவட்ட தலைமையகம் கோர்தா நகரத்தில் அமைந்துள்ளது, இது முன்னர் ஜஜர்சிங் அல்லது குராடா என்று அழைக்கப்பட்டது, (குராடா என்றால் தவறான குரல்). இப்பகுதியின் பழைய மைல்கற்களில், குராடா என்ற சொல் இருந்தது. குர்தா என்ற வார்த்தையின் தோற்றம் பற்றி, “குரா” மற்றும் “தாரா” என்ற இரண்டு சொற்களிலில் இருந்து, ஒடியா சொற்களிலிருந்து உருவானது என்றும் கூறப்படுகிறது. அதாவது சவரக் கத்தி மற்றும் விளிம்பு என்று பொருள்படும். ஏனெனில், குர்தாவின் வீரர்கள் கூர்மையான மற்றும் பயங்கரமானவர்களாக இருந்திருக்கலாம். ஒரு சவரக் கத்தியின் விளிம்பாக. எவ்வாறாயினும், இரண்டு தோற்றம் இரண்டையும் உண்மையானது என்று அழைக்க முடியாது.
தொடக்க நாட்களில் இப்பகுதி, சவராஸ் என்ற பழங்குடி சமூகத்தால் அடர்த்தியாக இருந்தது என்பதை, இந்த மாவட்டத்தின் சில கோப்புகளில் இன்றளவும் காணலாம் என்று கோர்தாவின் வரலாறு சித்தரிக்கிறது. இருப்பினும், இந்த காலகட்டத்தில், அதன் வரலாறு பூரி மாவட்ட வரலாற்றுடன் நெருக்கமாக தொடர்புடையதாக இருந்தது. சுமார் 10 ஆம் நூற்றாண்டின் நடுப்பகுதியில், ஏ.டி. பூமகர்களின் ஆட்சி, சோமாவம்சங்களால் மாற்றப்பட்டது. யயதி -2, கிழக்கு ஒடிசாவை ஆக்கிரமித்தவர், மகாசிவா குப்தா என்ற முதல் சோமாவம்சி மன்னர் ஆவார். அவரும் அவரது மகன் உத்யோட் மகாபவ குப்தாவும், சிறந்த கோவில் கட்டியவர்கள் ஆவர். குறிப்பாக, புவனேஸ்வரில் உள்ள லிங்கராஜ் கோயில் கட்டப்பட்டது. இந்த வம்சத்தின் கடைசி மன்ன, கர்நாடேவார் ஆவார். அவர் கி.பி][[] 1110-இல், சோடகங்கா தேவாவால் தோற்கடிக்கப்பட்டு, கொல்லப்பட்டார். கோர்தா வம்சத்தின் முதல் மன்னரரான, ராமச்சந்திர தேவாவின் காலத்தில், கோர்தா புகழை உயர்த்தினார். இந்த ஏற்றம், 16 ஆம் நூற்றாண்டின் ஒரு பகுதி ஆகும்.
1827 ஆம் ஆண்டில், கோர்தா கிழக்கிந்திய கம்பெனியின் ஆக்கிரமிப்பின் கீழ் வந்தது. ஏனெனில்,கோர்தாவின் பைக்காக்களின் வலுவான கிளர்ச்சிகளின் விளைவாகும், இது இந்த பிராந்தியத்தில் நிறுவன நிர்வாகத்தை பெரிதும் பாதித்தது. பக்ஷி ஜகபந்துவின் கட்டளையின் கீழ், 1817-18 பைக்கா கிளர்ச்சியின் போது, கோர்தாவின் பைக்காக்களின் துணிச்சலும் துணிச்சலும் வரலாறு கண்டது. ஒடியாஸின் இந்த எதிர்ப்பு இயக்கம் பிரிட்டிஷ் வரலாற்றாசிரியர்களால் "பைக் கிளர்ச்சி" என்று பதிவு செய்யப்பட்டது. இது உண்மையில், இந்தியாவின் முதல் சுதந்திரப் போராகும். இது 1857 ஆம் ஆண்டின் வரலாற்று சிப்பாய் கலகம் வெடிப்பதற்கு முன்பே, 1817 ஆம் ஆண்டில் கோர்தா மண்ணில் தோன்றி, ஒரிசாவின் பிற பகுதிகளுக்கும் பரவியது. திரு. வால்டர் ஈவர் தனது கருத்துக்களை, 1818 ஆம் ஆண்டு தனது அறிக்கையில் பதிவு செய்தார். அதன் பகுதி பின்வருமாறு, இப்போது உள்ளது. கோர்தாவில் பைக்ஸின் உதவி தேவையில்லை. அவர்களை பிரிட்டிஷ் ஆயுதப்படைகளில் வைத்திருப்பது ஆபத்தானது என புரிந்து கொண்டனர். இவ்வாறு அவர்கள் பொதுவான ரியோட்களாகக் கருதப்பட்டு, நில வருவாய் மற்றும் பிற வரிகளை அவர்களிடமிருந்து வசூலிக்க வேண்டும். அவர்கள் தங்கள் முன்னாள் ஜாகிர் நிலங்களை இழக்க வேண்டும். பைக்குகளுக்கு, அவர்களின் இராணுவ சேவைக்காக வழங்கப்பட்ட இலவச நிலங்களை வாடகைக்கு விடுங்கள் என்ற அணுகப் பட்டது. ஆனால், அப்போதும் கூட, பைக்ஸ் ஒரு குழுவாக வாழ்ந்து கொண்டிருந்தார்கள். அதனால், அவர்கள் முந்தைய ஆக்கிரமிப்பு தன்மையை தக்க வைத்துக் கொண்டுள்ளனர். பிரிட்டிஷ் ஆயுதப்படை 1803 செப்டம்பர் 8 ஆம் தேதி சென்னை மாகாணத்தில் இருந்து முன்னேறி, செப்டம்பர் 16 ஆம் தேதி மணிகபட்னாவில் பூரிக்கு வந்தது. கி.பி 1804 இல் ஆங்கில வீரர்கள் மூன்று வாரங்களுக்கு பீரங்கி(நியதி துப்பாக்கி), கோர்தா கோட்டையைக் கைப்பற்றினர்.
தற்போது இம்மாவட்டமானது கைத்தறித் தொழிலின் முக்கியமான இடமாகும். இம்மாவட்டத்தின் புவியியல் பரப்பளவு, 2813 சதுர கிலோமீட்டர் ஆகும். இது மாநில பரப்பளவில் 1.81 சதவீதத்தைக் கொண்டுள்ளது.
உட்பிரிவுகள்
இந்த மாவட்டத்தை 10 மண்டலங்களாகப் பிரித்துள்ளனர். அவை: பாலியந்தா, பாலிபாட்ணா, ஜட்ணி, புபனேஸ்வர், பாணபூர், பேகுனியா, போல்கட், சிலிக்கா, குர்தா சதர், டாங்கி ஆகியன. இந்த மாவட்டத்தில் புவனேஸ்வர் என்னும் ஊர் மாநகராட்சி நிலையை அடைந்துள்ளது. கோர்தா, ஜட்ணி ஆகிய ஊர்கள் பேரூராட்சி நிலையை அடைந்துள்ளன.
இது ஜெயதேவ், மத்திய புவனேஸ்வர், வடக்கு புவனேஸ்வர், ஏகாம்ர-புவனேஸ்வர், ஜட்ணி, பேகுனியா, குர்தா, சிலிக்கா ஆகிய சட்டமன்றத் தொகுதிகளாகப் பிரிக்கப்பட்டுள்ளது.
இந்த மாவட்டம் புரி மக்களவைத் தொகுதி, புவனேசுவரம் மக்களவைத் தொகுதிகளின் எல்லைக்குள் உள்ளது.
இணைப்புகள்
பகுப்பு:ஒடிசாவின் மாவட்டங்கள் பகுப்பு: பகுப்பு:கோர்த்தா மாவட்டம்
குனியில் கைலாசநாதன்
குனியில் கைலாசநாதன் (Kuniyil Kailashnathan) 1979 ஆம் ஆண்டில் தேர்ச்சிபெற்ற ஓர் இந்திய ஆட்சிப் பணியாளர் ஆவார். 1953 ஆம் ஆண்டு மே மாதம் 25 ஆம் நாளில் கைலாசநாதன் பிறந்தார். 2013 ஆம் ஆண்டு முதல் 2014 ஆம் ஆண்டு வரை குசராத்தில் நரேந்திர மோடி முதலமைச்சராக இருந்தபோது இவர் முதன்மைச் செயலாராகப் பணிபுரிந்துள்ளார்.
தொடக்ககால வாழ்க்கை
கைலாசநாதன் தமிழ்நாட்டிலுள்ள ஊட்டியில் வளர்ந்தார். இங்கு இவரது தந்தை தபால் துறையில் பணிபுரிந்து கொண்டிருந்தார்.
தொழில்
குனியில் கைலாசநாதன் 1981 ஆம் ஆண்டு செப்டம்பர் 1 ஆம் தேதி உதவி ஆட்சியராக தனது வாழ்க்கையைத் தொடங்கினார். 1985 ஆம் ஆண்டில் குசராத்தின் சுரேந்திரநகர் மற்றும் 1987 ஆம் ஆண்டில் சூரத் மாவட்டங்களின்  மாவட்ட ஆட்சியளாராகப் பணியாற்றினார். குசராத் கடல் வாரியத்தின் தலைமை நிர்வாக அதிகாரியாகவும் கைலாசநாதன் இருந்தார். நகர்ப்புறத் துறையில் இவர் 1999 ஆம் ஆண்டு முதல் 2001 ஆம் ஆண்டு வரை அகமதாபாத்தின் நகராட்சி ஆணையராகவும்  குசராத்தின் நகர்ப்புற மேம்பாடு மற்றும் நகர்ப்புற வீட்டுவசதித் துறையின் முதன்மை செயலாளராகவும் பணியாற்றினார். நகர்ப்புற வீட்டுவசதித் துறையிலிருந்தபோது அகமதாபாத்துக்கான பேருந்து விரைவு போக்குவரத்து திட்டத்தை உருவாக்கிய வழிநடத்தல் குழுவுக்கு தலைமை தாங்கினார். 2013 ஆம் ஆண்டு மே மாதம் 31 அன்று குசராத் முதலமைச்சர் அலுவலகத்தில் கூடுதல் தலைமைச் செயலாளராக ஓய்வு பெற்றார். அரசுப் பணியில் 33 ஆண்டு கால சேவை முடிந்தது என்றாலும் முதலமைச்சர் அலுவலகத்தில் தலைமை முதன்மை செயலாளராக தக்கவைக்கப்பட்டார், இப்பதவி கைலாசநாதனுக்காக உருவாக்கப்பட்டது.
கல்வி
சென்னைப் பல்கலைக்கழகத்தில் வேதியியலில் முதுநிலைப் பட்டமும் வேல்சு பல்கலைக் கழகத்தில் பொருளாதாரத்தில் முதுநிலைப் பட்டமும் பெற்றுள்ளார்.
ராஜம்பேட்
ராஜம்பேட் (Rajampet) இந்தியாவில் ஆந்திர மாநிலம் கடப்பா மாவட்டத்தில் அமைந்துள்ள ஒரு நகரம். இது சமீபத்தில் ஒரு நகராட்சியாக உயர்த்தப்பட்டது.
கந்தப்பன் செல்லத்தம்பி
கந்தப்பன் செல்லத்தம்பி (பிறப்பு: மார்ச் 27, 1935) இவர் ஆரையூர் இளவல் என்று அறியப்பட்ட ஒரு ஈழத்து மூத்த நாடகக் கலைஞரும், எழுத்தாளருமாவார்.
வாழ்க்கைக் குறிப்பு
இலங்கையின் கிழக்கு மாகாணம், மட்டக்களப்பு மாவட்டத்தில் மண்முனைப்பற்று பிரதேச செயலாளர் பிரிவு, ஆரையம்பதி முதலாம் குறிச்சியில் கணகதிப்பிள்ளை கந்தப்பன், வெள்ளையர் குறிஞ்சிப் பிள்ளை தம்பதியினரின் புதல்வராகப் பிறந்த ‘செல்லத்தம்பி’ மட்டக்களப்பு ஆரையம்பதி ஆர்.கே.எம். வித்தியாலயத்தில் தனது ஆரம்பக் கல்வியைப் பெற்றார். பின்பு மட்டக்களப்பு கோட்டைமுனை ரோமன் கத்தோலிக்க வித்தியாலயம், நுகேகொட திறந்த பல்கலைக்கழகம் ஆகியவற்றில் உயர்கல்வியைப் பெற்றார். இவரின் மனைவி தவமணிதேவி. இளஞ்திருமாறன், இளஞ்செழியன்,  இளந்திரையன்,  இளங்குமரன், பங்கயற் செல்வி,  தவச்செல்வி, தமிழ்ச் செல்வி, தாமரைச் செல்வி, தாரகைச் செல்வி இவரின் பிள்ளைகள்
தொழில்
தொழில் ரீதியாக 1952 தொடக்கம் 1963 வரை எழுதுவினைஞராக அம்பாறை நதிப் பள்ளத்தாக்கு அபிவிருத்தி சபையில் பணியாற்றிய இவர், 1963.02.01 முதல் 1996.03.27 வரை கிராமசேவையாளராக (தரம் 01) பணியாற்றி ஓய்வுபெற்றுள்ளார்.
கலைத்துறை
1948ஆம் ஆண்டு முதல் மேடை நாடகங்கள், நாட்டுக் கூத்து,  கிராமியக் கலைகள் என்ற அடிப்படையில் இவரது கலைப்பயணம் தொடர்கின்றது. 1948ஆம் ஆண்டு அரசடி மகாவித்தியாலய மண்டபத்தில் இவரால் எழுதி, தயாரித்து, மேடையேற்றப்பட்ட ‘இராம இராச்சியம்’ எனும் நாடகமே இவரின் கன்னிப்படைப்பாகும். இதிலிருந்து மொத்தம் 85 நாடகங்களை எழுதித் தயாரித்து மேடையேற்றியுள்ளமை குறிப்பிடத்தக்கது. இந்த 85 நாடகங்களும் 1948 முதல் 2007 வரை 1008 தடவைகளுக்கு மேல் மேடையேற்றம் செய்யப்பட்டுள்ளன. க. செல்லத்தம்பி ‘ஆரையூர் இளவல்’ எனும் பெயரிலே அதிகளவில் நாடகப் பணியை ஆற்றியுள்ளார்.
நாடகங்கள்
இவரது நாடகங்களை பின்வரும் தலைப்புகளின் கீழ் வகைப்படுத்தலாம்.
புராதன நாடகங்கள்
இவர் இதுவரை ஐந்து புராதன நாடகங்களை எழுதித் தயாரித்து மேடையேற்றியுள்ளார்.
இத்திகாச நாடகங்கள்
இவர் இதுவரை ஒன்பது இத்திகாச நாடகங்களை எழுதி தயாரித்து மேடையேற்றியுள்ளார்.
இலக்கிய நாடகங்கள்
இவர் இதுவரை நான்கு இலக்கிய நாடகங்களை எழுதி தயாரித்து மேடையேற்றியுள்ளார்.
வரலாற்று நாடகங்கள்
இவர் இதுவரை பதினொரு வரலாற்று நாடகங்களை எழுதி தயாரித்து மேடையேற்றியுள்ளார்.
சமூக நாடகங்கள்
இவர் இதுவரை ஐம்பத்தாறு சமூக நாடகங்களை எழுதி தயாரித்து மேடையேற்றியுள்ளார்.
சின்னத்திரையில்
ஆரையூர் இளவலின் ‘மண் சுமந்த மகேசன்’ (மாணிக்கவாச சுவாமிகளின் சரிதம்) சின்னத்திரை வீடியோ நாடகமாகும். இந்நாடகத்தின் உள் அரங்கக் காட்சிகள் மட்டக்களப்பு ஆரையம்பதியிலும், வெளிப்புறக் காட்சிகள் மண்முனைப் பிரதேசத்திலும் படம் பிடிக்கப்பட்டன. 1980 சூன் 6 ஆம் நாள் மாணிக்கவாசகர் சுவாமிகள் குருபூசை தினத்தன்று இந்நாடகம் முதலாவது காட்சிக்கு விடப்பட்டு தொடர்ச்சியாக மூன்று மாதங்கள் ஆலய அரங்குகளிலும், பொது அரங்குகளிலும் காட்சியாக்கப்பட்டது. கிழக்கிலங்கையில் முதல் முயற்சியென கருதப்படும் இந்த சின்னத்திரை வீடியோ நாடகத்தினை கதை, வசனம், பாடல்கள், நெறியாள்கை செய்தவர் இவரே.
வானொலியில்
இவரின் ‘அலங்கார ரூபம்’ (தென்மோடி) 1971, ‘சுபத்திரா கல்யாணம்’ (வடமோடி) 1972 ஆகிய நாட்டுக்கூத்துப் பாடல்களும் 1974ஆம் ஆண்டில் இலங்கை ஒலிபரப்புக் கூட்டுத்தாபனத்தினால் ஒலிப்பதிவு செய்யப்பட்டு மூன்று முறை ஒலிபரப்பியது.
இலக்கியத்துறை
நாடகத்துறையைப் போலவே இலக்கியத்துறையிலும் இவர் குறிப்பிடத்தக்க பணியினைப் புரிந்துள்ளார். இவரின் கன்னியாக்கம் ‘ஐந்து தலை நாகம்’ எனும் தலைப்பில் 1952ம் ஆண்டு ‘சுதந்திரன்’ பத்திரிகையில் பிரசுரமானது. அதிலிருந்து இதுவரை இருபத்தைந்து சிறுகதைகளுக்கு மேல் எழுதியுள்ள இவர், ஐம்பதுக்கும் மேற்பட்ட கட்டுரைகளையும், நூற்றுக்கும் மேற்பட்ட கவிதைகளையும், இரண்டு நாவல்களையும் எழுதியுள்ளார்.
எழுதியுள்ள நூல்கள்
இவர் இதுவரை இரண்டு நூல்களை எழுதி வெளியிட்டுள்ளார். மேலும் ஐந்து நூல்களை விரைவில் வெளியிடக்கூடிய நடவடிக்கையை மேற் கொண்டுள்ளார் என அறியமுடிகிறது.
பெற்ற கௌரவங்கள்
இவரின் இத்தகைய பணிகளை கௌரவித்து பல சுயேச்சை நிறுவனங்களும், அரச நிறுவனங்களும் பல்வேறுபட்ட விருதுகளை வழங்கியுள்ளன. இலங்கை அரசினால் வழங்கப்படும் உயரிய விருதான ‘கலாபூசணம்’ விருது இவருக்கு 2007ஆம் ஆண்டில் வழங்கப்பட்டது.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:1935 பிறப்புகள் பகுப்பு:ஈழத்து நாடக நடிகர்கள் பகுப்பு:ஈழத்து நாடகாசிரியர்கள்
காயத்ரி அருவி
காயத்ரி அருவி (Gayatri Waterfalls) என்பது குண்டாலா அருவி மற்றும் போச்சேரா அருவிகளுடன் தெலங்காணா மாநிலத்தில் ஆதிலாபாத்தைச் சுற்றியுள்ள பல அருவிகளில் ஒன்றாகும். வெப்பமண்டல காடுகளுக்குள் தொலைதூர இடத்தில் இந்த அருவி அமைந்துள்ளது. இந்த அருவி ஆதிலாபாத் மாவட்டத்தின் நெரெடிகொண்டாவுக்கு அருகிலுள்ள தர்னம் குர்த் என்ற இடத்திலிருந்து 5 கி. மீ. தொலைவிலும் ஐதராபாத்திலிருந்து 270 கி. மி. தொலைவிலும் அமைந்துள்ளது.
மேற்கோள்கள்
பகுப்பு:ஆதிலாபாத் மாவட்டம் பகுப்பு:தெலங்காணாவில் உள்ள அருவிகள் பகுப்பு:Coordinates on Wikidata
மேற்கு வளர்ச்சி பிராந்தியம், நேபாளம்
மேற்கு வளர்ச்சி பிராந்தியம் (Western Development Region) (நேபாள மொழி: पश्चिमाञ्चल विकास क्षेत्र, பஸ்ச்சிமாஞ்சல்), தெற்காசியாவின் நேபாளத்தின் சமூக, பொருளாதார, கல்வி வளர்ச்சிக்காக நேபாளத்தை ஐந்து வளர்ச்சி பிராந்தியங்களாகப் பிரிக்கப்பட்டுள்ளது. அதில் மேற்கு வளர்ச்சி பிராந்தியம், நேபாளத்தின் மத்திய மேற்கு நிலப்பகுதிகளைக் கொண்டுள்ளது. மேற்கு வளர்ச்சி பிராந்தியத்தின் நிர்வாகத் தலைமையிடம், கண்டகி மண்டலத்தில் அமைந்த காஸ்கி மாவட்டத்தில் உள்ள பொக்காரா நகரம் ஆகும்.
மக்கள் தொகையியல்
29,398 சதுர கிலோ மீட்டர் பரப்பளவு கொண்ட மேற்கு பிராந்தியத்தின் மக்கள் தொகை,  2011-ஆம் ஆண்டின் மக்கள் தொகை கணக்கெடுப்பின்  படி 49,26,765 ஆக உள்ளது. மக்கள் தொகை அடர்த்தி ஒரு சதுர கிலோ மீட்டர் பரப்பளவில் 167.59 நபர்கள் என்ற அளவில் உள்ளது. பல்வேறு மொழிகள் பேசும் இன மக்களைக் கொண்டுள்ள மேற்கு வளர்ச்சி பிராந்தியத்தில், நேபாள மொழி, அவதி மொழி, லிம்பு மொழி, ராஜ்பன்சி, நேவாரி மொழி, ராய் மொழி, தமாங் மொழி, மஹர் மொழி, செபாங் மொழி, சுனுவார் மொழி மற்றும் திபெத்திய மொழிகள் பேசப்படுகிறது. மேற்கு பிராந்தியத்தின் வடக்கின் இமயமலைப் பகுதிகளில் திபெத்தியர்கள் மற்றும் உள்ளூர் மலைவாழ் பழங்குடி மக்கள் வாழ்கின்றனர்.
புவியியல்
நேபாளத்தின் புவியியல் அமைப்புப் படி, 29,398 சதுர கிலோ மீட்டர் பரப்பளவு கொண்ட மேற்கு பிராந்தியத்தின் தெற்கில் தராய் சமவெளி, நடுவில் மலைப்பாங்கான பகுதி, வடக்கில் இமயமலைப் பகுதி என மூன்றாக வகைப்படுத்தப்பட்டுள்ள்து. மேற்கு பிராந்தியத்தின் வடக்கில் இமயமலையில் பனி படர்ந்த தவளகிரி, தாமோதர், பேனி, தாப்லே, கணேஷ் மலைத் தொடர்கள் அமைந்துள்ளது. கண்டகி ஆறு, திரிசூலி ஆறுகள் இப்பிராந்தியத்தின் முக்கிய ஆறுகளாம்.
தட்ப வெப்பம்
மேற்கு பிராந்தியத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம், மிதவெப்ப வளையம்,  மிதமான காலநிலை, மான்ட்டேன் #ஆல்ப்ஸ்மலைத் தாழ்வாரத்திற்குரிய காலநிலை,  துருவப் பகுதிப் பாலைவன காலநிலை, வெண்பனி படர்ந்த பகுதிகள்  என  ஏழு  நிலைகளில் காணப்படுகிறது.
எல்லைகள்
மேற்கு பிராந்தியம் வடக்கில் சீனாவின் திபத் தன்னாட்சிப் பகுதியும், கிழக்கில் மத்திய வளர்ச்சி பிராந்தியமும், தெற்கில் இந்தியாவின் உத்தரப் பிரதேச மாநிலமும், மேற்கில் மத்திய வளர்ச்சி பிராந்தியமும் எல்லைகளாகக் கொண்டது.
நிர்வாக அமைப்பு
நிர்வாக வசதிக்காக மேற்கு வளர்ச்சி பிராந்தியம் தவளகிரி மண்டலம், கண்டகி மண்டலம் மற்றும் லும்பினி மண்டலம் என மூன்றாகப் பிரிக்கப்பட்டுள்ளது. இம்மூன்று மண்டலங்களில் கோர்க்கா மாவட்டம், காஸ்கி மாவட்டம், லம்ஜுங் மாவட்டம், சியாங்ஜா மாவட்டம், தனஹு மாவட்டம், மனாங் மாவட்டம், கபிலவஸ்து மாவட்டம், நவல்பராசி மாவட்டம், ரூபந்தேஹி மாவட்டம், அர்காகாஞ்சி மாவட்டம், குல்மி மாவட்டம், பால்பா மாவட்டம், பாகலுங் மாவட்டம், மியாக்தி மாவட்டம், பர்பத் மாவட்டம் மற்றும் முஸ்தாங் மாவட்டம் என பதினாறு மாவட்டங்கள் உள்ளது.
சிறப்புகள்
மேற்கு பிராந்தியத்தின் வடக்கில் உள்ள இமயமலை பகுதியில் அன்னபூர்ணா (8,091 மீட்டர்கள்), தவளகிரி (8,167 மீட்டர்கள்) போன்ற உயரமான மலைகள் அமைந்துள்ளது.
வெளி இணைப்புகள்
*
தைட்டானியம்(II) அயோடைடு
தைட்டானியம்(II) அயோடைடு (Titanium(II) iodide) TiI2 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். கருப்பு நிறத்தில் மைக்காவைப் போன்ற பண்புகளுடன் ஒரு திண்மப் பொருளாக இது உருவாகிறது. எண்முக Ti(II) மையங்களால் ஆக்கப்பட்டு காட்மியம் அயோடைடின் கட்டமைப்பை தைட்டானியம்(II) அயோடைடு ஏற்றுள்ளது.:
தயாரிப்பு
தைட்டானியம்(II) அயோடைடின் பகுதிக்கூறுகளாக உள்ள தைட்டானியம் மற்றும் அயோடின் தனிமங்கள் வினைபுரிவதால் தைட்டானியம்(II) அயோடைடு உற்பத்தி செய்யப்படுகிறது.
எனவே, இது தைட்டானியம் உலோகத்தை சுத்திகரிப்பதற்காக வான் ஆர்கெல்-டி போயர் செயல்முறையில் மறைமுகமான ஓர் இடைநிலையாகும்.
மேற்கோள்கள்
பகுப்பு:தைட்டானியம் சேர்மங்கள் பகுப்பு:அயோடைடுகள்
இகாரசு
கிரேக்கத் தொன்மவியலில் இகாரசு (Icarus) என்பவர் (தொன்கிரேக்கம்: Ἴκαρος, Íkaros, எட்ருசுகன்: Vikare ), மிகவும் திறமைவாய்ந்த கைவினைஞரான டெடாலசு (Daedalus) என்பாரின் மகனாவார். இவருக்கு இவர் தந்தையார் இறகுகள் மற்றும் மெழுகாலான இறக்கையைக் கட்டுவித்தார் எனவும், அவற்றினுதவியோடு அவர் 'கிரட்' எனப்படும் தீவிலிருந்து தப்ப முயன்றார் எனவும் கதைகள் வழங்கப்படுகின்றன. கதிரவனுக்கு அருகில் பறக்கவேண்டாம் என்று இவர் தந்தையார் அறிவுறுத்தியிருந்தார், அதைக் கேளாமல் அவர் கதிரவனுக்கு அருகில் பறந்ததால் இறக்கையிலிருந்த மெழுகு உருகி இறக்கை செயலிழந்தது; அவர் கடலில் விழுந்து மூழ்கியிறந்தார். கிரீசு நாட்டின் எல்லானிக் வான்படைக் கழகம் இகாரசு நினைவில் பெயர் சூட்டப்பட்டுள்ளது. கிரேக்கத் தொன்மவியல் இலக்கியங்களில் பறத்தல் முயற்சியில் ஈடுபட்ட நிபுணராக இகாரசு கருதப்படுகிறார்.
வெளியிணைப்புகள்
பகுப்பு:கிரேக்கத் தொன்மவியல்
விஜயா
விஜயா 1973 ஆம் ஆண்டு வெளிவந்த தமிழ்த் திரைப்படமாகும். கே. சுந்தரம் இயக்கத்தில் வெளிவந்த இத்திரைப்படத்தில் ஜெய்சங்கர், லட்சுமி மற்றும் பலரும் நடித்துள்ளனர்.
பகுப்பு:1973 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:லட்சுமி நடித்த திரைப்படங்கள்
முரு. சொ. நாச்சியப்பன்
'''முரு. சொ. நாச்சியப்பன்''' (பிறப்பு: அக்டோபர் 3 1940) மலேசியாவில் எழுத்தாளர்களுள் ஒருவராவார். தமிழ் வண்ணன் எனும் புனைப்பெயரால் அறியப்பட்ட இவர் இதழாசிரியராகவும், தமிழ் நேசன், தமிழ் முரசு ஆகிய பத்திரிகைகளில் துணையாசிரியராகவும் இருந்துள்ளார்.